Tramp AQSh “fikri buzuq kishilar”ga muhtoj emasligini bildirdi

AQSh fikri buzuq kishilarga muhtoj emas. Bu haqda prezident Donald Tramp Melborndagi (Florida shtati) chiqishi chog‘ida ma’lum qildi, deya xabar beradi “Korrespondent.net”.

Xulosa shunday: mamlakatimiz xavfsizligini ta’minlashimiz lozim. Germaniyada nimalar ro‘y berayotganini ko‘ring. Bizga fikri buzuq kishilar kerak emas.
Donald Tramp, AQSh prezidenti
Tramp teraktlar sodir bo‘lgan Yevropadagi boshqa qator davlat va shaharlar, jumladan, Parij hamda Nitssani ham sanab o‘tdi. U AQSh prezidenti mamlakatga kelayotgan muhojirlar oqimini cheklash huquqiga ega ekanligini bildirdi.
Eslatib o‘tamiz, oldinroq AQShning yirik shaharlarida “Muhojirlarsiz kun” aksiyasi doirasida minglab kishilar ishga chiqmagani, o‘nlab do‘kon, restoran va qahvaxona ochilmagani haqida ma’lum qilingandi. “Daryo”ning Telegram’dagi rasmiy kanali — @toshqindaryo’ga a’zo bo‘ling!